חוק מענק סיוע לעסקים בשל ההשפעה הכלכלית של התפשטות זן אומיקרון של נגיף הקורונה החדש (הוראת שעה), התשפ"ב-2022 
הצעת חוק ממשלתית, הכנסת ה-24
פורסם: ספר החוקים, חוברת 2987, עמ' 972, 2022-07-04T00:00:00+03:00

החוק קובע הוראות לעניין מענקי סיוע לעסקים קטנים ובינוניים אשר נפגעו בשל התפשטות זן אומיקרון של נגיף הקורונה בחודשים ינואר ופברואר 2022.
לפי החוק, הזכאות למענק הסיוע היא לעסקים שמחזור עסקאותיהם בשנת הבסיס (שנת 2019 או תקופה מאוחרת יותר, בהתאם למועד תחילת פעילותו של העסק) ובשנת 2021 עולה על 18 אלף ש"ח ואינו עולה על 80 מיליון ש"ח, וכן מחזור עסקאותיהם בחודשים ינואר ופברואר 2022 נמוך בשיעור של 25% לפחות ממחזור עסקאותיהם בתקופה המקבילה בשנת 2019. 
סכום מענק הסיוע לעוסק שמחזור עסקאותיו בשנת הבסיס אינו עולה על 300 אלף ש"ח נקבע באופן הדרגתי בהתאם למחזור העסקאות, ואילו סכום המענק לעוסק שמחזור עסקאותיו עולה על 300 אלף ש"ח נקבע לפי הנוסחה הקבועה בחוק, ובלבד שסכום המענק לא יפחת מ-9,350 ש"ח ולא יעלה על 600 אלף ש"ח.